Orlofsuppbótin greiðist þann 1. júní miðað við starfshlutfall og starfstíma á orlofsárinu . Desemberuppbót skal greiða í desember , í síðasta lagi 15. desember . En algengast er að uppbótin sé greidd út samhliða greiðslu launa fyrir nóvembermánuð . Full uppbót greiðist fyrir fullt ársstarf sem teljast 45 unnar vikur eða meira fyrir utan orlof . Upphæðin miðast við starfshlutfall og starfstíma og eiga þeir starfsmenn sem hafa starfað í 12 vikur á síðustu 12 mánuðum eða eru í vinnu fyrstu vikuna í desember rétt á uppbótinni miðað við starfshlutfall og starfstíma . Dæmi : Starfsmaður vinnur fullt starf og hefur unnið í 45 vikur eða meira á starfsárinu fær greiddar kr. 92.000 Starfsmaður sem hefur unnið í 12 vikur á síðustu 12 mánuðum fær greiddar kr. 24.533 ( 12 / 45 * 92.000 = kr. 24.533 ) . ATH að upphæðir í sérkjarasamningum geta verið þær sömu eða hærri og því nauðsynlegt að kynna sér efni sérkjarasamninga þegar það á við . Orlofsuppbót 2019 á almenna markaðnum ....... kr. 50.000 Desemberuppbót 2019 á almenna markaðnum ....... kr. 92.000